24 דצמבר, 2018

**מכרז למנהל/ת כללי של החברה הכלכלית לפיתוח יואב בע"מ**

**מועד תחילת עבודה** - מיידי ובכפוף לאישור הדירקטוריון ולאישור משרד הפנים.

**היקף המשרה -**100%

**תנאי העסקה והשכר**- בהסכם עבודה אישי כמקובל בחברות עירוניות ובהתאם למפורט בהנחיות משרד הפנים.

**כפיפות**: דירקטוריון החברה הכלכלית.

1. **תיאור התפקיד**
	* יזום, קידום, אכלוס והפעלת תכניות מפורטות לתעסוקה המגדילות הכנסות הרשות.
	* יזום וקידום מיזמים כלכליים בבעלות או בשותפות עם צדדים נוספים לצורך הגדלת נכסים מניבים לרשות.
	* ניהול תקציבי וכספי של פעילות החברה לצורך מקסום הרווחים למטרת השקעה ופיתוח.
	* ייצוג אינטרסים של המועצה בכל פעילות עם משמעות כלכלית של כל הגופים (חברות, רשויות, מוסדות) הפועלים בתחום המועצה בהיבטי פיתוח, אופן הפיתוח, היטלים, אגרות, הסדרים קרקעיים וכד'.
	* מעורבות בהקמת תשתית רשותית סטוטורית שתאפשר פעילות כלכלית, תאום פעולות פיתוח ותכנון של הרשות ובכלל זה תשתיות ציבוריות מוניציפאליות ופיתוח הישובים.
	* פעיל במכלול הלוגיסטיקה של המועצה האזורית יואב בחירום.
	* ניהול צוות העובדים, קבלני משנה ונותני שירותים.
	* השתתפות בפורומים רלבנטיים לצורך קידום מטרות החברה.
2. **דרישות התפקיד** –

**2.א  השכלה:**

בעל השכלה אקדמית באחד המקצועות הבאים: כלכלה, מינהל עסקים, משפטים, ראיית חשבון, מינהל ציבורי, הנדסה, לימודי עבודה, או בעל /ת תואר אקדמי אחר בתחום ממוסד המוכר על ידי המועצה להשכלה גבוהה, או שקיבל הכרה מהמחלקה להערכת תארים אקדמיים בחוץ לארץ.

**2.ב  ניסיון:**

בעל ניסיון מוכח של 5 שנים לפחות באחד מאלו:

1. בתפקיד בכיר בתחום הניהול העסקי של תאגיד בעל היקף עסקים משמעותי וייזום פרויקטים כולל הוצאתם מכוח אל הפועל ופעילות דומה.
2. בכהונה ציבורית או בתפקיד בשירות הציבורי בנושאים כלכליים, מסחריים, ניהוליים או משפטים.
3. בתפקיד בכיר בתחום עיסוקיה העיקריים של החברה.

**2.ג** - במקרים חריגים ניתן לבחור במי שלא מתקיים בו התנאי שבפסקה 2.א - אם הוא בעל נסיון מצטבר של עשר שנים לפחות בתפקיד או בכהונה, כאמור בפיסקה 2.ב , שמתוכן 5 שנים לפחות בגופים בעלי היקף פעילות שאינו נופל מזה של החברה שבה הוא מועמד לכהן וועדת בחינה אישרה שקיימים נימוקים מיוחדים לבחירה כאמור.

**3. כישורים אישיים :**יצירתיות, אחריות, דבקות במטרה, אמינות, נאמנות, כושר מנהיגות, יכולת עבודה בצוות, כושר ניסוח בעל פה ובכתב, בעל הופעה ייצוגית ויוזמה

**4.  בעל רישיון נהיגה**

**5. שפות:**  ידיעת השפה העברית על בוריה.אנגלית ברמה טובה- יתרון.

**קורות חיים ותעודות יש להעביר לידי לילך פרסקו**

**עד לתאריך 12/01/19**

**למייל:** **lilach@yoav.org.il** **או לפקס 08-8500759**

**מועצה אזורית יואב ד.נ. שיקמים 7981601**

כל מקום בו מפורט תיאור התפקיד בלשון זכר, הכוונה גם ללשון נקבה, וכן להיפך

הארגון נכון לבצע התאמות על מנת לשלב בתפקיד עובדים עם מוגבלות